text: maifemcim.cat: Montbaig – Sant Ramon (309 m.)
  Montbaig – Sant Ramon (309 m.)
  Data: dissabte 22 de gener del 2005.
  Programa: El dissabte dia 22 de gener a les nou del matí ens trobarem a fer el tallat al Bar Bosch de Sant Boi de Llobregat.
  ITINERARI: Pujarem a Sant Ramon pel camí de la font de Golbes, passant abans per la torre de la Marquesa o de les Bruixes fins a dalt al cim. Esmorzarem al bar de la ermita un bon esmorzar de pagès i després baixarem pel mateix camí.
  Observacions: Montbaig és el nom que rebia a l'Edat Mitjana la muntanya que avui en dia s'anomena Sant Ramon de Golbes.
  En el seu cim es va construir a l'any 1887 la ermita de Sant Ramon, des de ella es disposa de la millor vista panoràmica del Delta del Llobregat i podem observar el Garraf, l'Ordal i Collserola. En dies nets també observarem Montserrat, el Montseny, Sant Llorenç del Munt i algunes muntanyes del Pre-Pirineu.
  Des de que va ser il·luminada per l'Ajuntament de Sant Boi de Llobregat, s'ha convertit en un símbol emblemàtic de la ciutat i de tota la comarca.